LAUSUNTO

**Suomen Ratsastajainliitto ry kannattaa kellonajan siirrosta luopumista.**

Kesäajan valoisammat illat lisäävät ratsastajien liikkumismahdollisuuksia sekä harrastajien ja hevoskuljetusten liikenneturvallisuutta. Kesäaika edesauttaa myös isojen tapahtumien ja kilpailujen järjestämistä, koska ne voidaan pitää luonnonvalon aikana. Useimmilta ratsastuskentiltä puuttuu riittävä valaistus kilpailujen pitämiseen pimeään aikaan.

Hevosten hyvinvoinnin kannalta kellonajan siirrosta luopuminen on hyvä asia, koska hoitorutiinit voidaan pitää samanaikaisina koko vuoden.

Ratsastajainliiton organisaatiolla on käytössä erilaisia ohjelmistoja, jotka vaativat mahdollisesti uudelleenohjelmointia, jos kellonajan siirrosta luovutaan. Toiminnalle tästä aiheutuvia kustannuksia ei tässä vaiheessa pystytä arvioimaan.

Helsingissä 6.11.2018

Pekka Törmälä   
toimitusjohtaja